Bylmoorde: Henri hoor vandag oor appèlaansoek | Maroela Media
Die veroordeelde moordenaar Henri Van Breda (23) sal Maandag uitvind of sy aansoek om verlof tot appèl teen sy skuldigbevinding en vonnis toegestaan sal word.
Regter Siraj Desai, wat die verhoor behartig het, moet nou besluit of daar 'n redelike vooruitsig is dat 'n ander hof tot 'n ander slotsom as sy eie sou kan kom.
Piet Botha, Van Breda se regsverteenwoordiger, het verlede week aangevoer dat Van Breda, 'n jong persoon, moontlik die res van sy lewe agter tralies gaan deurbring weens net omstandigheidsgetuienis teen hom.
Desai het egter volgehou meeste strafregtelike sake maak op omstandigheidsgetuienis staat. "Daar is selde so 'n sterk saak teen 'n beskuldigde soos in dié geval," het Desai aan Botha gesê.